Αίτηση υποψήφιου ναυτικού για επαναπογραφή
Η αίτηση υποψήφιου ναυτικού για επαναπογραφή υποβάλλεται, είτε στο Γραφείο Απογραφής, είτε μέσω των Κέντρων Εξυπηρέτησης Πολιτών (Κ.Ε.Π.), είτε στις Λιμενικές Αρχές (Απογράφουσες) που ασκούν τη συγκεκριμένη αρμοδιότητα. Ο υποψήφιος ναυτικός στην εν λόγω Αίτηση – Υπεύθυνη Δήλωση δηλώνει ότι: Δεν έχει την ιδιότητα του πολιτικού υπαλλήλου (Μόνιμου - Ι.Δ.Α.Χ.) του Δημοσίου, Νομικού Προσώπου Δημοσίου Δικαίου (Ν.Π.Δ.Δ.), των Οργανισμών Τοπικής Αυτοδιοίκησης (Ο.Τ.Α.) πρώτου και δευτέρου βαθμού ή στρατιωτικού υπαλλήλου (π.δ.104/2020). Είμαι συνταξιούχος ή δεν είμαι συνταξιούχος (διαγράφεται αναλόγως) φορέα ενταχθέντος στον Ενιαίο Φορέα Κοινωνικής Ασφάλισης ( Ε.Φ.Κ.Α.) ή έτερου δημοσίου ασφαλιστικού φορέα (π.δ.104/2020), ή δεν έχει την ιδιότητα του εν ενεργεία ή συνταξιούχου πολιτικού ή στρατιωτικού δημοσίου υπαλλήλου, υπαλλήλου νομικού προσώπου δημοσίου δικαίου ή κοινωνικοποιημένου οργανισμού. (π.δ.260/2001 όπως ισχύει). Δεν έχει καταδικαστεί αμετάκλητα για λιποταξία ή ανυποταξία. Στο πεδίο της αίτησης "Ορισμός/ Στοιχεία εκπροσώπου (για κατάθεση αίτησης ή παραλαβή τελικής διοικητικής πράξης)" συντάσσεται η εξουσιοδότηση στο παρόν έντυπο. Αν δεν συμπληρωθεί απαιτείται προσκόμιση εξουσιοδότησης με επικύρωση του γνησίου υπογραφής από δημόσια υπηρεσία ή συμβολαιογραφικό πληρεξούσιο.
Κατάθεση από τον αιτούντα (δια ζώσης ή ταχυδρομικά)
Να έχει συμπληρώσει ημερολογιακά το δέκατο έκτο (16) έτος της ηλικίας του και να μην υπερβαίνει το εξηκοστό τέταρτο (π.δ. 104/2020) ή να έχει συμπληρώσει το 16ο έτος της ηλικίας του άνευ ανώτατου χρονικού ορίου ηλικίας (π.δ. 260/2001).
Να είναι απόφοιτος Γυμνασίου (π.δ. 104/2020) ή Δημοτικού (π.δ.260/2001) όπως ισχύει.
Να μην έχει καταδικασθεί σε κάθειρξη κατά την τελευταία δεκαετία.
Να μην έχει καταδικασθεί κατά την τελευταία δεκαετία σε φυλάκιση ανώτερη του εξαμήνου συνολικά για λαθρεμπορία, κλοπή, απάτη, υπεξαίρεση, πλαστογραφία, διευκόλυνση εισόδου στο ελληνικό κράτος ή εξόδου από αυτό υπηκόου τρίτης χώρας, χωρίς να υποβληθεί στον απαιτούμενο έλεγχο σύμφωνα με την κείμενη νομοθεσία, ένεκα παραβάσεων των διατάξεων περί ναρκωτικών και προστασίας του Νομίσματος και για εγκλήματα κατά των ηθών (π.δ. 104/2020) ή να μην έχει καταδικασθεί κατά την τελευταία δεκαετία σε φυλάκιση ανώτερη του εξαμήνου συνολικά για λαθρεμπορία, κλοπή, απάτη, ένεκα παραβάσεων των διατάξεων περί ναρκωτικών και προστασίας του Εθνικού Νομίσματος και για εγκλήματα κατά των ηθών. ( π.δ. 260/2001).
Να έχει αποφοιτήσει επιτυχώς από το βασικό κύκλο σπουδών Σχολής Σωστικών και Πυροσβεστικών Μέσων.
Να είναι υγιής και ικανός για το ναυτικό επάγγελμα εφόσον κριθεί ΙΚΑΝΟΣ από τις Υγειονομικές Επιτροπές Απογραφομένων Ναυτικών και Εργατών Θαλάσσης (ΥΕΑΝΕΘ) ή την Ανώτατη Ναυτική Υγειονομική Επιτροπή (ΑΝΥΕ).
Άρρενες από δεκαοκτώ ετών και άνω να μην έχουν καταδικαστεί αμετάκλητα για λιποταξία ή ανυποταξία και να έχουν εκπληρώσει τις στρατιωτικές τους υποχρεώσεις ή να βρίσκονται νόμιμα εκτός των τάξεων του στρατεύματος.
Να πληροί τα γενικά και ειδικά προσόντα απογραφής και να είναι απογεγραμμένος ως ναυτικός.
Προϋποθέσεις περί μη τέλεσης αξιόποινων πράξεων
Η διαδικασία αφορά την επαναπογραφή στα μητρώα απογραφής και απευθύνεται στους διαγραφέντες ναυτικούς.
∆ιπλότυπο είσπραξης 31,17€ (για την Αττική) ή μέσω e-παραβόλου για την λήψη παραπεμπτικού προς εξέταση στην Υ.Ε.Α.Ν.Ε.Θ..
∆ιπλότυπο είσπραξης 41,17€ (για την υπόλοιπη Ελλάδα) από ∆ημόσιο Ταμείο ή μέσω e-παραβόλου λήψη παραπεμπτικού προς εξέταση στην Υ.Ε.Α.Ν.Ε.Θ.
Πτυχίο βασικού κύκλου σπουδών Σχολής Σωστικών και Πυροσβεστικών Μέσων.
Τρεις (3) όμοιες πρόσφατες έγχρωμες φωτογραφίες 4,5 Χ 3,5 (όχι από αυτόματο μηχάνημα).
Αντίγραφο Ποινικού Μητρώου Γενικής Χρήσης από την Εισαγγελία του τόπου γεννήσεως (ζητείται Υπηρεσιακώς).
Πιστοποιητικό στρατολογικής κατάστασης για τους άνδρες (ζητείται Υπηρεσιακώς)
Πίνακας θαλάσσιας υπηρεσίας ναυτικού (ζητείται υπηρεσιακώς)
Εξουσιοδότηση ή συμβολαιογραφικό πληρεξούσιο τρίτου προσώπου από τον άμεσα ενδιαφερόμενο.
Η διαδικασία αφορά στην έκδοση ηλεκτρονικής υπεύθυνης δήλωσης από τον ενδιαφερόμενο, χωρίς να απαιτείται επίσκεψη σε κατάστημα διοικητικής αρχής ή ΚΕΠ. Μπορείτε να μπείτε στην υπηρεσία έκδοσης της ηλεκτρονικής υπεύθυνης δήλωσης με τους εξής δύο (2) τρόπους: α) με τoυς προσωπικούς σας κωδικούς web banking σε μία από τις διαθέσιμες τράπεζες ή β) με τους προσωπικούς σας κωδικούς πρόσβασης στο TAXISnet (αφού πρώτα μπείτε μία φορά με τους κωδικούς web banking, για να επιβεβαιώσετε τον αριθμό του κινητού σας τηλεφώνου). Στη συνέχεια, θα λάβετε κωδικούς επιβεβαίωσης με SMS στο κινητό σας. Η ηλεκτρονική υπεύθυνη δήλωση που θα εκδώσετε είναι νομικά ισοδύναμη με υπεύθυνη δήλωση που φέρει το γνήσιο της υπογραφής και μπορείτε είτε να την αποστείλετε ηλεκτρονικά, είτε να την εκτυπώσετε και να την καταθέσετε σε δημόσια υπηρεσία. Παράλληλα, διατηρείται το δικαίωμα του πολίτη να υπογράφει φυσικά το έντυπο της Υπεύθυνης Δήλωσης του ν. 1599/86 (άρθρο 8) και να το καταθέτει σε αρμόδια υπηρεσία, ως δικαιολογητικό, για υπόθεσή του.
Αποδεικτικό πληρωμής/Παράβολο 31.17€ Για την Αττική
Αποδεικτικό πληρωμής/Παράβολο 41.17€ Για την υπόλοιπη Ελλάδα (Εκτός Αττικής)
Γνωμάτευση ΥΕΑΝΕΘ/ΑΝΥΕ, Ακτινογραφία Θώρακος μόνο από ∆ημόσιο Νοσοκομείο (ισχύς 6 μήνες).
Εξουσιοδότηση ή συμβολαιογραφικό πληρεξούσιο από τον/την άμεσα ενδιαφερόμενο/η προς το πρόσωπο που εξουσιοδοτεί για να ενεργήσει για λογαριασμό του/της για την διεκπεραίωση της συγκεκριμένης διαδικασίας, που ισχύει και για τις επιμέρους ενέργειες οι οποίες ενδεχομένως απαιτούνται, υπό την προϋπόθεση ότι οι ενέργειες αυτές περιγράφονται επαρκώς στο σώμα της εξουσιοδότησης ή του πληρεξουσίου.
Υπεύθυνη Δήλωση στην οποία ο υποψήφιος δηλώνει ότι «δεν έχει την ιδιότητα του πολιτικού ή στρατιωτικού υπαλλήλου του Δημοσίου, των Οργανισμών Τοπικής Αυτοδιοίκησης (Ο.Τ.Α.) πρώτου και δεύτερου βαθμού του Δημοσίου, των Νομικών Προσώπων Δημοσίου Δικαίου (Ν.Π.Δ.Δ.) ή Κοινωνικοποιημένου Οργανισμού, δεν έχει γενικά ασυμβίβαστο με την ιδιότητα του ναυτικού και δεν είναι συνταξιούχος των παραπάνω φορέων. Ομοίως, δεν είμαι ανυπότακτος ή λιποτάκτης και γνωρίζει κολύμβηση».
Εκδίδεται από την Εφαρμογή Ηλεκτρονικού Παραβόλου (e-παραβόλο): Φορέας Δημοσίου (Υπουργεία, Ανεξάρτητες Αρχές, Οργανισμοί): Ναυτιλίας και Νησιωτικής πολιτικής/Λοιπές υπηρεσίες - Κατηγορία Παραβόλου: Εξέταση από ΥΕΑΝΕΘ- Τύπος Παραβόλου: κωδικός "3035" Εξέταση από ΥΕΝΑΕΘ Πειραιά.
Εκδίδεται από την Εφαρμογή Ηλεκτρονικού Παραβόλου (e-παραβόλο): Φορέας Δημοσίου (Υπουργεία, Ανεξάρτητες Αρχές, Οργανισμοί): Ναυτιλίας και Νησιωτικής πολιτικής/Λοιπές υπηρεσίες - Κατηγορία Παραβόλου: Εξέταση από ΥΕΑΝΕΘ- Τύπος Παραβόλου: κωδικός "3036" Εξέταση από ΥΕΝΑΕΘ (Απογραφουσών Λιμενικών Αρχών).
Οι εξεταζόμενοι στην Αττική θα περνούν πρώτα από ΙΙας Μεραρχίας 18, 3ος όροφος τις εργάσιμες ημέρες 08.30-13.00 για τη λήψη παραπεμπτικού προς εξέταση στην Υ.Ε.Α.Ν.Ε.Θ. Θα έχουν μαζί τους : (α) Ακτινογραφία θώρακος, (β) παράβολο ∆ημοσίου Ταμείου ή διπλότυπο είσπραξης ή e-παράβολο 31,17 €, (γ) δύο όμοιες πρόσφατες έγχρωμες φωτογραφίες 4,5 Χ 3,5 (όχι από αυτόματο μηχάνημα) και (δ) απολυτήριο Στρατού ή πιστοποιητικό στρατολογικής κατάστασης (υπηρεσιακή αναζήτηση). Οι διαμένοντες στην υπόλοιπη Ελλάδα καταθέτουν τα ανωτέρω α,γ,δ, δικαιολογητικά και παράβολο δημοσίου 41,17€ στην πλησιέστερη του τόπου της μόνιμης κατοικίας τους απογράφουσας Λιμενικής Αρχής για λήψη παραπεμπτικού σημειώματος και εξέταση από την ΥΕΑΝΕΘ του τόπου μόνιμης κατοικίας τους. Κάθε Τρίτη και Παρασκευή διενεργούνται Ιατρικές εξετάσεις για τους διαμένοντες στην Αττική στην οδό Γρ. Λαμπράκη 150 (Υγειονομική Επιτροπή Απογραφομένων Ναυτικών και Εργατών Θαλάσσης) (ΥΕΑΝΕΘ) ενώ για τους διαμένοντες στην περιφέρεια αρμόδια είναι η ΥΕΑΝΕΘ του τόπου μόνιμης κατοικίας τους. Σε περίπτωση που ο ενδιαφερόμενος κριθεί υγειονομικά ακατάλληλος από την Πρωτοβάθμια Επιτροπή (ΥΕΑΝΕΘ), μπορεί να ασκήσει προσφυγή για παραπομπή ενώπιον της Ανωτάτης Ναυτικής Υγειονομικής Επιτροπής (ΑΝΥΕ) εντός τριμήνου από την ημερομηνία που αναγράφεται στην πρωτοβάθμια απόφαση (Γνωμάτευση ΥΕΑΝΕΘ).
Η αναζήτηση του αντιγράφου Δελτίου Ταυτότητας διενεργείται αποκλειστικά από τους αρμόδιους υπαλλήλους των φορέων διεκπεραίωσης υποθέσεων με τη χρήση της ηλεκτρονικής υπηρεσίας «Ψηφιακό αντίγραφο δελτίου ταυτότητας».
Η διαδικασία ξεκινάει με τη λήψη της αίτησης και ολοκληρώνεται με την επαναπογραφή ναυτικού. Σε περίπτωση υποβολής του συνόλου των δικαιολογητικών η επαναπογραφή ναυτικού γίνεται αυθημερόν (εκτιμώμενος χρόνος από την υποβολή πλήρων δικαιολογητικών), εφόσον υποβληθεί η αίτηση απευθείας στην αρμόδια Δ/νση Ναυτικής Εργασίας Α΄, στην κεντρική υπηρεσία του Υπουργείου Ναυτιλίας και Νησιωτικής Πολιτικής.
Αριθμ 3514.1/01/2014 (ΦΕΚ Β' 562/06/03/2014) Καθορισμός προϋποθέσεων εκ νέου απογραφής διαγραφέντων ναυτικών.
Αριθμ 2241.10/53533/2017 (ΦΕΚ Β 2873/21.8.2017) Τροποποίηση της αριθ. 3514.1/01/2014/24-02-2014 υπουργικής απόφασης «Καθορισμός προϋποθέσεων εκ νέου απογραφής διαγραφέντων ναυτικών» (Β 562/6-3-2014).
Κώδικας Δημοσίου Ναυτικού Δικαίου Άρθρο 63 Διαγραφή και επανεγγραφή εις τα μητρώα απογραφής.
Τροποποίηση του άρθρου 63 (παρ. 1, 4) του Κώδικα Δημοσίου Ναυτικού Δικαίου, που κυρώθηκε με το ν.δ. 187/1973 (Α΄ 261).
Καθορισμός των διοικητικών διαδικασιών και των αντίστοιχων εντύπων τους αρμοδιότητας Υπουργείου Ναυτιλίας και Νησιωτικής Πολιτικής οι οποίες διεκπεραιώνονται και μέσω των Κέντρων Εξυπηρέτησης Πολιτών (ΚΕΠ) και κατάργηση της κοινής υπουργικής απόφασης αριθ. ΔΟΛΚΕΠ/Φ15/34/οικ.25418 (ΦΕΚ 3237/Β΄/2012).
Τροποποίηση της υπ’ αρ. 3514.1/01/2014/24.02.2014 απόφασης του Υπουργού Ναυτιλίας και Αιγαίου «Καθορισμός προϋποθέσεων εκ νέου απογραφής διαγραφέντων ναυτικών» (Β’ 562).
Αίτηση θεραπείας ή ιεραρχική προσφυγή κατά το άρθρο 24 του ν. 2690/1999. Ο ενδιαφερόμενος μπορεί να ζητήσει, είτε από τη διοικητική αρχή η οποία εξέδωσε την πράξη, την ανάκληση ή την τροποποίησή της (αίτηση θεραπείας), είτε, από την αρχή η οποία προΐσταται εκείνης που εξέδωσε την πράξη, την ακύρωσή της (ιεραρχική προσφυγή).Η διοικητική αρχή στην οποία υποβάλλεται η σχετική αίτηση οφείλει να γνωστοποιήσει στον ενδιαφερόμενο την απόφασή της για την αίτηση αυτή το αργότερο μέσα σε τριάντα (30) ημέρες, εκτός αν από ειδικές διατάξεις προβλέπεται διαφορετική προθεσμία.
1.Ο υποψήφιος ναυτικός παραλαμβάνει την προτυποποιημένη αίτηση (Υ.Δ.) για επαναπογραφή ναυτικού, είτε από το Γραφείο Απογραφής, είτε ηλεκτρονικά από τον ιστότοπο του Υπουργείου Ναυτιλίας και Νησιωτικής Πολιτικής και αιτείται τη χορήγηση παραπεμπτικού για την Υ.Ε.Α.Ν.Ε.Θ., προσκομίζει: α) ακτινογραφία θώρακος από δημόσιο νοσοκομείο (ισχύος 6 μηνών), β) παράβολο Δημοσίου Ταμείου ή διπλότυπο είσπραξης ή e-παράβολο της τάξης των τριάντα ενός ευρώ και δεκαεπτά λεπτών του ευρών (31,17), γ) δύο όμοιες έγχρωμες φωτογραφίες 4,5 x 3,5 (όχι από αυτόματο μηχάνημα) και δ) απολυτήριο Στρατού ή (πιστοποιητικό στρατολογικής κατάστασης υπηρεσιακή αναζήτηση).
Το Γραφείο Απογραφής ελέγχει την πληρότητα και ορθότητα των υποβληθέντων δικαιολογητικών.
Ο υποψήφιος ναυτικός υποβάλλει την αίτηση . Υπεύθυνη Δήλωση (εμπεριέχεται στην παρούσα Αίτηση – Υπεύθυνη Δήλωση) στην οποία ο υποψήφιος δηλώνει ότι δεν έχει την ιδιότητα του πολιτικού υπαλλήλου (Μόνιμου - Ι.Δ.Α.Χ.) του Δημοσίου, Νομικού Προσώπου Δημοσίου Δικαίου (Ν.Π.Δ.Δ.), των Οργανισμών Τοπικής Αυτοδιοίκησης (Ο.Τ.Α.) πρώτου και δευτέρου βαθμού ή στρατιωτικού υπαλλήλου (π.δ. 104/2020) Είμαι συνταξιούχος ή δεν είμαι συνταξιούχος ( διαγράφεται ανάλογα) φορέα ενταχθέντος στον Ενιαίο Φορέα Κοινωνικής Ασφάλισης (Ε.Φ.Κ.Α) ή έτερου ασφαλιστικού φορέα (π.δ.104/2020 ) ή δεν έχει την ιδιότητα του εν ενεργεία ή συνταξιούχου πολιτικού ή στρατιωτικού δημοσίου υπαλλήλου ,υπαλλήλου νομικού προσώπου δημοσίου δικαίου ή κοινωνικοποιημένου οργανισμού. (π.δ.260/2001 όπως ισχύει) .Δεν έχει καταδικαστεί αμετάκλητα για λιποταξία ή ανυποταξία Πτυχίο βασικού κύκλου σπουδών Σχολής Σωστικών και Πυροσβεστικών Μέσων. Τρεις (03) όμοιες πρόσφατες έγχρωμες φωτογραφίες 4,5 Χ 3,5 (όχι από αυτόματο μηχάνημα). Αντίγραφο Ποινικού Μητρώου Γενικής Χρήσης από την Εισαγγελία του τόπου γεννήσεως (ζητείται Υπηρεσιακώς). Πιστοποιητικό στρατολογικής κατάστασης για τους άνδρες (ζητείται Υπηρεσιακώς) Γνωμάτευση ΥΕΑΝΕΘ / ΑΝΥΕ, Ακτινογραφία Θώρακος μόνο από ∆ημόσιο Νοσοκομείο (ισχύς 6 μήνες). Φωτοτυπία ταυτότητας. ∆ιπλότυπο είσπραξης 31,17€ (για την Αττική) ή 41,17€ (για την υπόλοιπη Ελλάδα) από ∆ημόσιο Ταμείο ή μέσω e-παραβόλου.και πίνακας θαλάσσιας υπηρεσίας (ζητείται υπηρεσιακώς ).
Σημειώνεται, πως εφόσον απαιτείται θα παραπέμπεται στη Σχολή Σωστικών και Πυροσβεστικών Μέσων Ασπροπύργου ή Μακεδονίας προς απόκτηση πτυχίου βασικού κύκλου σπουδών (Εφόσον απαιτηθεί ο υποψήφιος ναυτικός προσκομίζει το Πτυχίου του βασικού κύκλου σπουδών).
Αυτεπάγγελτη αναζήτηση Αντίγραφο Ποινικού Μητρώου Γενικής Χρήσης
Αυτεπάγγελτη αναζήτηση πιστοποιητικού στρατολογικής κατάστασης
Αυτεπάγγελτη αναζήτηση γνωμάτευσης αρμόδιας Υγειονομικής Επιτροπής (ΥΕΑΝΕΘ/ΑΝΥΕ)
Ιστότοπος Αρχηγείου Λιμενικού Σώματος-Ελληνικής Ακτοφυλακής
Υπουργείο Εμπορικής Ναυτιλίας και Νησιωτικής Πολιτικής